《次韵送卢汝舟》
宋代·刘才邵

秋鸿社燕若为情，歧路东西亦可惊。入夜朔风摇画角，满空星斗罩高城。

吴江浪阔兼天涌，楚塞山长尽日横。记取别筵看剑处，怕听庭树晓鸡声。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。